Volkswagen-chefen driller Elon Musk på Twitter

Elon Musk har længe været en populær herre på Twitter, hvor han har mere end 43 millioner følgere. Nu har Volkswagen-chefen Herbert Diess også meldt sig ind i ‘klubben’, hvor han skal forsøge at konkurrere mod Musk, ligesom han gør i den ‘virkelige’ verden med sine ID-elbiler.

I sit første tweet benytter Herbert Diess lejligheden til at sende et hilsen til netop Tesla-chefen. Han skriver, at han vil benytte Twitter til påvirke politiske spørgsmål til fordel for Volkswagen, ligesom han håber at “tage noget af din markedsandel, Elon Musk”.

Man kan håbe, at Diess også – ligesom Elon Musk – vil bruge Twitter til at kommunikere direkte med brugerne. Musk er kendt for at dele mange nyheder om Tesla direkte på Twitter, ligesom han bestemt ikke er for fin til at svare på nysgerrige spørgsmål.

Hello @Twitter! I’m here to make an impact with @VWGroup, especially on political issues. And, of course, to get some of your market shares, @elonmusk – after all, our ID.3 and e-tron have won the first markets in Europe. Looking forward to productive discussions!
— Herbert Diess (@Herbert_Diess) January 20, 2021

Som det ses i tweetet herover, benytter Herert Diess også lejligheden til blære sig med, at Volkswagen ID.3 har gjort det rigtig godt i Europa, siden elbilen kørte ud på vejene i september.

ID.3’eren blev eksempelvis den næstmest solgte elbil herhjemme i 2020, hvilket må siges at være flot, den korte salgsperiode taget i betragtning. ID.3 blev også kåret som Årets Bils 2021 i Danmark. Den mest solgte elbil herhjemme er dog fortsat Tesla Model 3, men det håber Diess altså at lave om på. Blandt andet via Twitter.

Elon Musk har endnu ikke kommenteret på Herbert Diess’ tweet.

Volkswagens anden “rene” elbil, der er er baseret på MEB-platformen, SUV’en Volkswagen ID.4, kommer på markedet i løbet af de næste måneder.

Volkswagen-chefen driller Elon Musk på Twitter